
LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL ŠVIETIMO, MOKSLO IR SPORTO MINISTRO 2011 M. LIEPOS 26 D. ĮSAKYMO NR. V-1442 „DĖL BENDROJO UGDYMO TARYBOS NUOSTATŲ PATVIRTINIMO“ PAKEITIMO

2024 m. gruodžio 31 d. Nr. V-1462
Vilnius


. Pakeičiu Lietuvos Respublikos švietimo, mokslo ir sporto ministro 2011 m. liepos 26 d. įsakymą Nr. V-1442 „Dėl Bendrojo ugdymo tarybos nuostatų patvirtinimo“: 
. Pakeičiu preambulę ir ją išdėstau taip:  
„Vadovaudamasis Lietuvos Respublikos švietimo įstatymo 62 straipsnio 2 punktu ir Lietuvos Respublikos tautinių mažumų įstatymo 8 straipsniu,“.
. Pakeičiu nurodytu įsakymu patvirtintus Bendrojo ugdymo tarybos nuostatus:
. Papildau 7.4 papunkčiu: 
„. teikia pasiūlymus dėl tautinių mažumų švietimo užtikrinimo;“.
. Papildau 7.5 papunkčiu:
„. teikia išvadas ir pasiūlymus valstybės institucijoms ir įstaigoms dėl klausimų, kurie susiję su tautinei mažumai priklausančių asmenų ugdymu.“
. Pakeičiu 9 punktą ir jį išdėstau taip: 
„. Tarybos vardinę sudėtį tvirtina švietimo, mokslo ir sporto ministras. Tarybą sudaro 17 narių, iš kurių ne mažiau kaip 2 nariai, atstovaujantys tautinėms mažumoms. Kandidatas į Tarybos narius turi būti nepriekaištingos reputacijos asmuo, kuris atitinka Lietuvos Respublikos švietimo įstatymo 51 straipsnyje nustatytus kriterijus, pripažintas švietimo bendruomenėje, išmanąs Lietuvos ikimokyklinį, priešmokyklinį, pradinį, pagrindinį, vidurinį ugdymą ir mokytojų kvalifikacijos tobulinimą reglamentuojančius teisės aktus, Lietuvos ir Europos Sąjungos ikimokyklinio, priešmokyklinio, pradinio, pagrindinio, vidurinio ugdymo ir mokytojų kvalifikacijos tobulinimo tendencijas ir turintis ne mažesnę kaip 3 metų patirtį švietimo srityje.“ 
. Pakeičiu 10 punktą ir jį išdėstau taip: 
„. Kandidatus į Tarybą gali siūlyti: švietimo pagalbos įstaigos, mokyklas jungiančios asociacijos, neįgaliųjų asociacijos, pedagogų rengimo centrai, mokinių, tėvų, įvairių švietimo sričių nevyriausybines organizacijas vienijančios asociacijos, švietimo darbuotojams atstovaujančios profesinės sąjungos, verslą vienijančios organizacijos ir kitos įstaigos, pateikdamos išsamų siūlomo kandidato veiklos aprašymą, parengtą pagal Nuostatų priedą, ir laisvos formos argumentuotą motyvacinį raštą (ne didesnės kaip 2 puslapių apimties).“
. Pakeičiu 26 punktą ir jį išdėstau taip:   
„. Kandidatų į Tarybą asmens duomenys yra gaunami iš kandidato ar jį teikiančios institucijos, organizacijos ir tvarkomi kandidatų į Tarybą gauti atrankai vykdyti. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens duomenų tvarkymo taisyklėmis, patvirtintomis Lietuvos Respublikos švietimo, mokslo ir sporto ministro 2021 m. rugsėjo 30 d. įsakymu Nr. V-1777 „Dėl Asmens duomenų tvarkymo taisyklių patvirtinimo“, ir kitais teisės aktais, reglamentuojančiais asmens duomenų tvarkymą. Asmens duomenų tvarkymo tikslai – kandidatų į Tarybą identifikavimas, jų atitikties kriterijams į Tarybos narius vertinimas, su Tarybos nariais susijusių procedūrų vykdymas ir apskaita.  Asmens duomenys saugomi nuo dokumentų, gautų iš kandidatūras į Tarybą teikiančių subjektų, užregistravimo Ministerijoje dienos. Duomenų subjektų teisės įgyvendinamos vadovaujantis Bendruoju duomenų apsaugos reglamentu ir Duomenų subjekto teisių įgyvendinimo Lietuvos Respublikos švietimo, mokslo ir sporto ministerijoje taisyklėmis, patvirtintomis Lietuvos Respublikos švietimo, mokslo ir sporto ministro 2019 m. liepos 1 d. įsakymu Nr. V-768 „Dėl dokumentų, reglamentuojančių duomenų subjektų teises, patvirtinimo“.“ 
. Pakeičiu priedą ir jį išdėstau nauja redakcija (pridedama).
. Nustatau, kad šis įsakymas įsigalioja 2025 m. sausio 1 d.

